
Фонд за здравствено осигурување на Република Северна Македонија
Fondi për sigurim shëndetësor i Republikës së Maqedonisë së Veriut




Скопје
06.04.2020 година


СООПШТЕНИЕ
за активностите кои ги презема Фондот за  време на изречената мерка  за спречување на ширење и сузбивање на заразата од  Covid – 19 (Коронавирус)во делот на работењето на здравствените установи


Во врска со потребата од преземање на дополнителни мерки и активности за превенција    
од ширење на   Covid – 19 ( Коронавирус),  Управниот Одбор на Фондот, ги донесе   
 следните мерки и препораки за здравствените установи кои имаат склучено договор со   
 Фондот:

Остварување право на боледување и исплата  на надоместок на плата

Продолжување на боледување  по сите основи,  избраниот лекар ќе може да врши врз основа на телефонско јавување на осигуреното лице. При тоа лекарот за да го издаде предлог за спреченост за работа (ПСР образецот), треба преку системот на “мој термин“ да го преземе последниот извештај, односно отпусно писмо, издадено од  специјалист од соодветна здравствена установа. Додека конзилијарното мислење  избраниот лекар треба да го скенира и  на е-маил да го достави до Фондот.
Доколку треба да се продолжи боледување  над 2 месеци за прв пат, избраниот лекар и ПЛК ќе одлучува на последно важечки извештај/отпусно писмо од специјалист врз основа на кој е издадено претходното боледување, без да го упати осигуреникот на преглед на клиника за да донесе нов специјалистички извештај односно  конзилијарно мислење. 

Избраниот лекар при отворање на ново боледување по било кој основ,  може да го издаде ИСР образец до 15 дена (наместо до 7 дена како де сега), без да се придржува на Критериумите за дијагностички постапки и оцена на привремена спреченост за работа поради болест и повреда. Овие мерки не се однесуваат  за отворање на ново боледување на здравствените работници вработени во здравствен сектор. Избраниот лекар за да отвори ново боледување  на здравствен работник вработен во здравствен сектор, треба да изврши непосреден преглед на пациентот, при тоа почитувајќи ги  Критериумите за дијагностички постапки и оцена на привремена спреченост за работа поради болест и повреда.
По истекот на 15 дена продолжување на боледување се врши врз основа на специјалистички извештај. Тоа значи дека во ваквите случаи осигуреникот треба да биде упатен на повисоко ниво на здравствена заштита, согласно медицина базирана на докази.
ПСР образецот и извештајот од специјалист/конзилијарно мислење/отпусно писмо, избраниот лекар ги доставува  електронски на  посебен е-маил кај одговорно лице во подрачната служба на Фондот. 
  Прилог: Список на лица за контакт  во подрачните служби на Фондот  


Одговорното лице од Фондот документите пристигнати електронски од избраниот лекар ги проследува на е-маил до Лекарската комисија на Фондот . dar избраниот лекар може да ја види на порталот на Фондот во делот на “Барање за пациенти-издавање на ИСР образец“. Избраниот лекар по телефон го известува осигуреникот за продолжување на боледувањето.
             Пример: од Порталот на “Барање за пациенти-издавање на ИСР образец“

Критериуми за издавање на боледување  (Критериумите за дијагностички постапки и оцена на привремена спреченост за работа поради болест и повреда)

1. При издавање на привремена спреченост за работа за болести на респираторниот систем (Ј00-Ј99 како примарна дијагноза)  нема да се применуваат Критериумите за дијагностички постапки и оцена на привремена спреченост за работа поради болест и повреда. 
2. Избраниот лекар при отворање на ново боледување за сите останати дијагнози и боледувања по било кој основ,  може да го издаде ИСР образец до 15 дена (наместо до 7 дена), без да се придржува на Критериумите за дијагностички постапки и оцена на привремена спреченост за работа поради болест и повреда. Овие мерки не се однесуваат  за отворање на ново боледување на здравствените работници вработени во здравствени установи. Избраниот лекар за да отвори ново боледување  на здравствен работник, треба да изврши непосреден преглед на пациентот, при тоа почитувајќи ги  Критериумите за дијагностички постапки и оцена на привремена спреченост за работа поради болест и повреда. За продолжување на боледувањето по 15-от ден осигуреникот се упатува на повисоко ниво на здравствена заштита.

Пружање на здравствени услуги во примарна здравствена заштита 

1. Избраните лекари во периодот на траење на мерката не треба да ги повикуваат осигурените лица на превентивни прегледи . За овој период ќе се смета дека целите  се исполнети во целост. Тоа значи планираниот број на цели се прикажува како реализиран во целост. 
2. При  отсуство на избраниот лекар поради болест или изолација, здравствените услуги ги  пружа лекарот редовна замена. Во случај на болест или изолација на лекарот   редовна замена, Фондот ќе овозможи без ограничување назначување на втор лекар-замена, а по потреба и друг лекар замена. При тоа избраниот лекар на е-маил го известува Фондот за настанатата промена. Обврска на лекарот е на видно место да истакне име презиме и контакт телефон на лекарот замена.

3. Исплатата на капитацијата за боледување до 30 дена се врши од страна на Фондот.
Во случај кога спреченоста за работа трае повеќе од 30 дена, лекарот редовна замена може и по истекот на 30 дена да продолжи да пружа здравствени услуги на осигурените 


лица на лекарот кој е на подолготрајно боледување. При тоа исплатата на капитацијата на лекарот замена се врши во  износ од  70% од  капитација на лекарот кој е на боледување (со обврска за  преземање на медицинската сестра, доколку истата е на работа).

4. Доколку во периодот додека трае времената мерка, лекарскиот тим остане без медицинска сестра, а здравствената установа не може да го комплетира тимот, лекарот здравствените услуги ги пружа без сестра, за истото го известува Фондот, а Фондот продолжува да исплатува надоместок за капитација како за комплетен тим.

Издавање рецепти за лекови на товар на Фондот 
       
1. Матичните лекари да не  пропишуваат лекови на рецепт без медицински индикации, на инсистирање на осигурениците. Секое пропишување на лекови без медицински индикации ќе подлежи на стручен медицински надзор од Министерство за здравство.

2. Избраниот лекар може да издаде рецепт за хронична терапија и во случај кога препораката од специјалистот/отпусно писмо е постара  од една година 

3. Рецепти за хроничната терапија избраниот лекар да издава за 6 месеци

4. Рецепти за акутна терапија избраниот лекар може да препишува за лекови во количина доволна до 14 дена, по мислење на лекарот 

5. Пропишување на рецепти за ниско молекуларен хепарин ENOXAPARIN и NADROPARIN:
· Матичните лекари гинеколози
Матичните лекари гинеколози можат да пропишуваат ампуларна терапија clexane или  fraxiparin  за бремени жени кои за прв пат треба да започнат да ја примаат и за пациенти кај кои е потребно продолжување на истата врз основа на резултатите од Д-димери и ехо наод и потврда од специјалист трансфузиолог или специјалист гинеколог од болница или клиника, добиена по е-маил. Пациентите не треба да одат лично кај лекарот специјалист, туку матичниот лекар го  обезбедува медицинското мислење по е-маил од соодветната болница или клиника. Медицинското мислење не е потребно да биде во посебен образец/документ, туку само напишано во е-маил порака до матичниот гинеколог. За потребата за рефундација избраниот лекар е должен да ја испечати електронската порака која го содржи медицинското мислење на специјалистот од болницата или клиниката, како замена на специјалистички извештај. Повторуваме дека пациентот не треба да оди кај лекарот специјалист за препорака за clexane или  fraxiparin. 






· Матичните лекари од општа медицина 
Матичните лекари од општа медицина можат да пропишуваат ампуларна терапија clexane или  fraxiparin  за пациенти кај кои е потребно продолжување на истата врз основа на резултатите од Д-димери и потврда од специјалист трансфузиолог или специјалист од болница 
или клиника, добиена по е-маил. Пациентите не треба да одат лично кај лекарот специјалист, туку матичниот лекар го  обезбедува медицинското мислење по е-маил од соодветната болница или клиника. Медицинското мислење не е потребно да биде во посебен образец/документ, туку само напишано во е-маил порака до матичниот лекар. За потребата за рефундација избраниот лекар е должен да ја испечати електронската порака која го содржи медицинското мислење на специјалистот од болницата или клиниката, како замена на специјалистички извештај. Повторуваме дека пациентот не треба да оди кај лекарот специјалист за препорака за clexane или  fraxiparin. 

Важење на специјалистички извештај, отпусно писмо, конзилијарно мислење

Фонтот  ги информира осигурените лица и здравствените установи, дека нема да се бара упатување и не  треба да  се посетуваат специјалистите заради продолжување на хроничната терапија, боледување или издавање на ортопедски помагала, бидејќи сите специјалистички извештаи, конзилијарни мислења и отпусни писма издадени во 2019 година ќе важат до завршување на важење времените мерки.

Здравствени услуги од специјалистичко–консултативна здравствена заштита и општа стоматологија

1. Стоматолошки услуги на осигурените лица ќе се пружаат во итна стоматолошка служба организирана во здравствените домови во РСМ. Во градовите каде нема услови за организирање итна стоматолошка служба во здравствениот дом, Стоматолошката комора  ги организира дежурствата од редот на приватните здравствени установи по општа стоматологија. 
Поради тоа приватните здравствени установи од дејноста општа стоматологија, се ставаат во мирување и  треба да даваат совети на матичните пациенти од дома по телефон во работно време кое е наведено за нивната установа. 

2.  Здравствените установи од специјалистичко консултативна здравствена заштита треба да работат во предвиденото работно време и да пружаат здравствени услуги само во итни случаи, со исклучок на ортодонција и протетика. 
Во периодот на важење на мерките, доколку здравствените установи од специјалистичко консултативна здравствена заштита не можат да ги  пружат здравствени услуги на осигурените лица во рамките на утврдениот месечен надоместок, неискористените средства ќе може да ги искористат  по завршување на мерката, односно до крајот на годината. 





Заверка на ортопедски помагала

Доколку осигуреното лице има  специјалистички извештај и наод оценка и  мислење постари од 1 година, важењето на истите се продолжува до 31.05.2020 година. При тоа избраниот лекар може да пропише потврди за потреба од ортопедско помагало  само  за наведениот период.

Избраниот лекар потврда за потреба од ортопедско помагало ја пропишува врз основа на телефонско јавување на осигуреното лице. Потврдите за ортопедски помагала задолжително  се пропишуваат  најмалку за 3 месеци, но не повеќе од 6 месеци. Избраниот лекар потврдите ги издава врз основа на податокот за последно издадена потврда  евидентиран во медицинската евиденција на осигуреното лице, согласно Правилникот за индикации за  издавање на ортопедски и други помагала.

Избраниот лекар на потврдата за потреба од ортопедско помагало, задолжително треба  да го евидентира телефонскиот број за контакт на лицето кое ќе ја подига заверената потврда од подрачната служба, или за да биде испратена смс порака со бројот на заверените потврди.

Потврдите за потребата од ортопедско помагало скенирани, избраниот лекар ги доставува  електронски на  посебна е-маил адреса кај одговорно лице во подрачната служба на Фондот. 
Доколку осигуреното лице за прв пат остварува правото на отропедско помагало, или има нов специјалистички извештај, избраниот лекар треба истиот да го достави  скениран заедно со пропишаните потврди.
 
Прилог: Список на лица за контакт  за ортопедски помагала во подрачните служби на Фондот  
Одговорното лице од Фондот потврдите за потребата од ортопедско помагало пристигната електронски од избраниот лекар ги заверува во системот на Фондот. 

За заверената  потврда Фондот го известува осигуреното лице  на оставениот контакт телефон. Известувањето може да биде со смс порака за бројот на заверката на потврдата, или со телефонско јавување за денот кога треба да се подигнат заверените потврди. 

Осигуреното лице без оглед на начинот на кој е известен за заверената потврда, потребното помагало може со доказ за идентификација на лицето на кое му е потребно помагало и бројот  на заверката , да го подигне   истото во ортопедската куќа по сопствен избор.











Продолжување на  завршено породилното боледување
 
Владата донесе Уредба со законска сила, со што, датумот на прогласување на вонредната состојба, односно од 18.03.2020 година,се продолжи правото на породилно боледување на родителите на деца кои се во работен однос и во периодот на важење на времените мерки поради настаната вонредна состојба, по завршување на  истото не можат започнат со работа. 

Избраниот гинеколог не треба да  отвори ново породилно боледување, а Фондот  по службена должност ќе продолжи со исплатата на надоместокот, за што ќе издаде решение.

Доколку  работничката на која завршило породилното боледување по 18.03.2020 година, до 31.03.2020 година, а веќе се вратила на работа и работодавецот направил исплата на плата, истиот треба да направи корекција на декларацијата за придонеси за месец  2020 година, а работничката да ја врати  исплатената плата. 


Право на здравствена заштита за дијагностицирање и лекување од Коронавирус-COVOD 19 	

[bookmark: _GoBack]Владата донесе Уредба со законска сила( Сл.Весник 92/2020), со која се утврдува дека, до совладување на епидемијата на Коронавирусот, се овозможува да користат здравствена заштита- дијагностицирање и лекување од Коронавирус односно COVID -19:
-         осигурените лица на Фондот на кои правата од задолжителното здравствено осигурување им се ускратени, поради тоа што обврзникот кој за нив го плаќа придонесот, придонесот не го плаќа редовно, односно има долг за неплатен придонес; и
-    лицата кои не се здравствено осигурени по ниеден основ 
Здравствената установа  за  прижените  здравствени услуги на овие лица, треба да изготви  и достави до Фондот посебна фактура.

Начин на работа на Фондот со здравствените установи       

Прием на барање од здравствени установи кои се поврзани со било какви статусни промени согласно договорот или склучување на нов договор, може да се врши на еден од следните начини: 

· документите скенирани да се доставуваат на мејл: luizaa@fzo.org.mk  во Фондот,
· по пошта или
· во исклучителни случаи на  шалтер определен за прием на документи


зготвените договори, анекси на договори и известување ќе бидат доставени по пошта на адреса на здравствените установи .
Фондот активно ги следи препораките на СЗО и  ги спроведува  сите мерки на Владата со цел да го заштити здравјето на населението  заради  превенција  од ширење на   Covid – 19 ( Коронавирус).


                          Тел/Tel: 02/3289-000
Факс/Faks: 02/3289-048
e-mail: info@fzo.org.mk
www.fzo.org.mk

Адреса: Ул. Македонија, бр. 5, 1000 Скопје
Adresa: Rr. Maqedonia, nr. 5, 1000 Shkup

Фонд за здравствено осигурување на Република Северна Македонија
Fondi për sigurim shëndetësor i Republikës së Maqedonisë së Veriut

